تطوان ولاً تيطًاون هي واحد المدينة فالشمال د لمغريب, و تاتسمًا تا الحمامة البيضا. تيطاون هي كلمة بالأمازيغية د غمارة, وتاتعني العينين. تيسكنو فتطوان تقريبا 380.000 واحد, و المنطقة ديالها معروفة بالبحورا الزوينين لي تيجيوليهم بزاف د الناس فالصيف. سمية ديال تيطوان جاية من لأمازيغية تيطاوين (ⵜⵉⵟⵟⵇⵡⵉⵏ) للي كاتعني العيون. تبنات لمدينة لقديمة د تطوان على جبل درسة و كانت من ديما عندها أهمية كبيرة ف التاريخ د لمغريب لإسلامي حيت كانت محطة ف التحركات بين لمغريب لإسلامي و لأندلس. فوقت الاستعمار الصبليوني للشمال د لمغريب كانت تطوان هي لعاصمة د المنطقة . ديك المنطقة كانت تاتسمى المنطقة الخليفية وكانت تاتحكمها صبانيا بالتنسيق مع واحد السيد لي تيمثل الملك وكانت سميتو الخليفة السلطاني. لجماعة لحضرية تابعة ل عمالة تطوان، جهة طنجة تطوان الحسيمة، ساكنين فيها 377866 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 20,8% نسبة سّكان لّي قاريين فوق تّانوي (تانوي و جامعة): 21,3% نسبة نّاس نّشيطين (لّي يقدرو يخدمو): 50% نسبة لبطالة (نّاس لّي ما خدامينش و تايقلبو على خدمة): 21,5% نسبة نّاس اللي خدامين ف دّولة (ولا لعاطلين اللي سبق ليهوم خدمو): 12,5% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):53,3% من بعد ما سالا لوجود لإسلامي ف لأندلس، ولات مركز ديال لأندلسيين اللي لجؤو ل لمغريب و هادشي اللي عطا ل لمدينة روح أندلسية ف لمعمار و لبني ديالها.